---
# System prepended metadata

title: 'MMOS 2025/26: Projektni zadatak - Demonstracija Stečenog Znanja'
tags: [MMOS_2526]

---

---
title: 'MMOS 2025/26: Projektni zadatak'
tags: [MMOS_2526]

---
author: Matija Burić
---

### Mrežni i mobilni operacijski sustavi 2025/26

# Projektni zadatak

## **Projektni Zadatak: Demonstracija Stečenog Znanja**

### Uvod:
Projektni zadatak predstavlja izazov koji zahtijeva nekonvencionalan pristup rješavanju problema. Studenti će prezentirati znanje stečeno izradom prvog i drugog seminarskog rada.

Cilj projektnog zadatka je omogućiti studentima da se pripreme za simulirani intervju, gdje će zauzeti ulogu kandidata za jedno od tri ponuđena radna mjesta. Komisija, sastavljena od drugih studenata i mentora, igra ključnu ulogu u odabiru budućeg zaposlenika.

:::info
### **1. DevOps Stručnjak - Ekspert za Kontejnerizaciju i Razvoj Aplikacija**

**Opis pozicije:**
Tražimo DevOps stručnjaka koji će biti ključni čimbenik u integraciji razvoja i operacija. Odgovorni ste za optimalnu performansu i stabilnost softverskih rješenja kroz stručno korištenje kontejnerizacije te razvoj mobilnih i web aplikacija.

**Kvalifikacije:**
- Prediplomski studij informatike ili srodnog tehničkog područja
- Konkretno iskustvo s kontejnerizacijom (Docker, Kubernetes, itd.)
- Duboko razumijevanje mobilnog i web razvoja (iOS, Android, web tehnologije)
- Poželjno iskustvo u korištenju alata kao što su Jenkins za kontinuiranu integraciju, Travis CI za kontinuirano isporuku, Git za verzioniranje i Docker za kontejnerizaciju
- Brza dijagnostika i rješavanje problema

**Očekivanja:**
- Učinkovito upravljanje kontejnerizacijom te razvoj mobilnih i web aplikacija
- Optimizacija procesa razvoja i isporuke
- Suradnja s timom programera i administratora

**Beneficije:**
- Neprestano usavršavanje i napredovanje
- Dinamično radno okruženje
- Rad s vrhunskim stručnjacima koji potiču profesionalni razvoj
:::

:::info
### **2. Inženjer Full-Stack Infrastrukture - Povezivanje Infrastrukture i Web Razvoja**

**Opis pozicije:**
Pozivamo iskusnog full-stack inženjera da se pridruži našem timu. Očekuje vas izazovno okruženje gdje ćete kombinirati poslove infrastrukturnog inženjera s izazovima web razvoja.

**Kvalifikacije:**
- Prediplomski studij računalnih znanosti ili relevantno iskustvo
- Iskustvo u implementaciji, orkestraciji i održavanju infrastrukturnih sustava (bare-metal, virtual environment, kontejnerizacija)
- Sposobnost razvoja i održavanja web aplikacija, uključujući korištenje alata poput Git za verzioniranje i Docker za kontejnerizaciju

**Očekivanja:**
- Implementacija i održavanje infrastrukturnih sustava
- Aktivna uloga u razvoju web aplikacija
- Suradnja s razvojnim i operativnim timovima

**Beneficije:**
- Fleksibilno radno vrijeme
- Timski duh i podrška kolega
- Sudjelovanje u projektima visoke složenosti
:::

:::info
### **3. Inženjer Razvoja i Arhitekture - Mobilne i Web Aplikacije**

**Opis pozicije:**
Tražimo stručnjaka koji objedinjuje vještine developera i arhitekta, spreman na izazove u svijetu mobilnih i web aplikacija. Očekuje vas raznovrsnost u radu, od kodiranja do planiranja arhitekture sustava.

**Kvalifikacije:**
- Prediplomski studij računalnih znanosti ili slično tehničko područje
- Iskustvo u razvoju mobilnih i/ili web aplikacija
- Poznavanje arhitektonskih principa i dizajna sustava, uz korištenje alata poput VS Code za razvoj, Sketch za dizajn, i Postman za testiranje API-ja

**Očekivanja:**
- Aktivno sudjelovanje u razvoju mobilnih i web aplikacija
- Planiranje arhitekture sustava
- Suradnja s razvojnim timom

**Beneficije:**
- Neprestano usavršavanje
- Dinamično i poticajno radno okruženje
- Rad na projektima koji postavljaju nove standarde u tehnologiji
:::

 

### Zadaci:

**Napisana prezentacija** (4 boda)
- Mora odgovoriti na sljedeća pitanja:
    - Tko ste?
    - Koja su vaša znanja/kompetencije?
    - Zašto biste baš vi trebali biti angažirani? 

**Obranjena prezentacija** (6 bodova)
- Tempirajte prezentaciju da traje od 5 do 7 minuta.
- Prikažite vaše znanje u najboljem svijetlu.
- Istaknite vaše kvalitete i navedite u čemu biste se htijeli usavršiti.
- Navedite vaše nedostatke i pretvorite ih u prednosti.
- istaknite projekte na kojima ste radili **te njihovu cijenu**.
- završite prezentaciju riječima zašto ste vi najbolji kandidat i kako možete doprinijeti kompaniji ukoliko vas izaberu.



### Dodatni Prijedlozi:

- **Koristite kvalitetne slike i grafikone:** 
    - Kvalitetne slike i grafikoni mogu pomoći da vaša prezentacija bude vizualno atraktivnija i da vaša poruka bude jasnija.

- **Vodite računa o odabiru boja i fontova:**
    - Neprilagođen odabir boja pozadine s bojom teksta, kao i veličina teksta znatno utječe na konačni sud onoga tko gleda vašu prezentaciju. Loš odabir pozadine i fonta može umanjiti konačan dojam bez obzira na kvalitetu vašeg rada. Zapamtite da ono što je na vašem računalu teško čitljivo na projektoru je nečitljivo.

- **Vježbajte svoju prezentaciju:** 
    - Vježbajte svoju prezentaciju nekoliko puta prije nego što je predstavite poslodavcu. To će vam pomoći da se osjećate samopouzdano i da izbjegnete pogreške.

---

### Kako bi vaš rad bio evaluiran potrebno je obraniti prezentaciju

 
- usmeno u terminu vježbi - **preferirano**, ili
- video snimkom 

### Na [moodle](https://moodle.srce.hr/) dostavite:

<span style=color:red>**Napisanu Prezentaciju**</span> koja mora sadržati slijedeće:
1. Naslovnicu s:
    -  Vašim imenom, kontaktom i
    -  radnim mjestom za koje se kandidirate
1. Stranicu s vašim: 
    - ciljevima, 
    - ambicijama te 
    - motivacijom za radno mjesto za koje se natječete
1. Stranicu s opisom vaših kompetencija
1. Stranicu s opisom vaših dosadašnjih iskustava
1. Dvije stranice s pregledom obavljenih zadataka kroz prvi i drugi seminarski rad s **projeciranim budžetom**
1. Završnu stranicu na kojoj ćete pokazati na koji način doprinosite kompaniji

<span style=color:red>**Video datoteku ili link prema video uradku**</span> (ukoliko obrana neće biti uživo na vježbama)


Datoteku nazovite <span style=color:green>**MMOS2324_Projekt_Ime_Prezime.nastavak**</span>
- Dokumentaciju možete pisati u editoru prezentacija po vlastitom izboru a "**.nastavak**" uskladite prema editoru.
- Ukoliko imate više od jednog dokumenta slobodni ste sažeti datoteke u jedan zip dokument.
- Izrada prezentacije je <span style=color:red>**OBAVEZNA**</span> te je za prolaz potrebno ostvariti minimalno 50% bodova, kao što je to slučaj kod izrade prvog i drugog seminarskog rada.

:::danger
!!! BITNO !!!

Zbog limitiranog vremena i broja studenata potrebno je držati se rasporeda koji će biti postavljen na [moodle](https://moodle.srce.hr/). Prezentacije će se održati u tri termina:

12.01.2026. (9 predstavljanja)
19.01.2026. (9 predstavljanja) i 
26.01.2026. (7 predstavljanja)

Potrebno je prijaviti se za određeni termin prije 1.1.2026. i pripremiti/kopirati prezentaciju na računalo u učionici prije početka vježbi.

U slučaju da se do 1.1.2026. ne prijavite za dostupne termine isti će vam biti dodijeljeni proizvoljno.
:::


---


| Zadatak       | Bodovi |
| ------------------- | ------ |
| Napisana prezentacija    | 4   |
| Obranjena prezentacija   | 6   |
| Ukupno       | 10   |


:::info
Dobro napisana prezentacija mora biti:

- **Kratka i sažeta**: Prezentacija bi trebala biti dovoljno kratka da se može pogledati u roku od 5 do 7 minuta. To će poslodavcu pomoći da zadrži pažnju i da se usredotoči na najvažnije informacije.
- **Jednostavna za praćenje**: Prezentacija bi trebala biti jasno strukturirana i lako razumljiva. Koristite jasne naslove i podnaslove kako biste pomogli budućem poslodavcu da prati vašu prezentaciju.
- **Vizualno atraktivna**: Prezentacija bi trebala biti vizualno atraktivna kako bi zadržala pažnju poslodavca. Koristite slike, grafikone i druge vizualne elemente kako biste ilustrirali svoje točke.
- **Prilagođena poziciji za koju se prijavljujete**: Prezentacija bi trebala biti prilagođena poziciji za koju se prijavljujete. Istaknite svoje vještine i iskustva koja su relevantna za poziciju.
:::

:::success
Dragi studenti,

Vaša kreativnost i predanost do sada je za svaku pohvalu, a sada je vrijeme za sljedeći izazov. Izrada prezentacije za demonstraciju stečenog znanja predstavlja priliku da se istaknete i pokažete svoje vještine na jedinstven način. Ne zaboravite da svaki trud nosi sa sobom priliku za osobni i profesionalni rast. Svi se radujemo vašim inovativnim pristupima i želimo vam puno uspjeha u stvaranju prezentacije koja će zračiti stručnošću i entuzijazmom.

Ustrajte i pokažite svijetu svoje iznimno znanje!

S poštovanjem,
:::
